Pyntet smørrebrød med så mye pålegg at rugbrødsskiven er helt skjult Foto: Nillerdk 
Smørrebrød med røkt laks, flæskesteg og roastbeef. Foto: Thomas Angermann 
En porsjon Sol over Gudhjem med rugbrød, røkt sild, rå eggeplomme, tynne skiver av reddik samt løk eller klippet gressløk. Foto: Antylopa89 
Stjerneskud som gjerne består av franskbrød, salat, tomatskiver, panert rødspettefilet, dampet rødspettefilet, reker og kaviar. Foto: Nillerdk 
**Smørrebrød** er rugbrød eller annet grovt brød som er smurt med smør, fett eller margarin og/eller dekket med pålegg som ost, leverpostei eller pølse. Det utgjør et måltid eller en del av et. Smørrebrød kom på andreplass i kåringen av Danmarks nasjonalrett i 2014.

Smørrebrødets opprinnelse skyldes behovet for å spise utenfor hjemmet. Allerede i oldtiden var det nødvendig for hyrder, akerdyrkere og jegere som midt på dagen kunne være langt vekk fra boplassen, å supplere tidens to hovedmåltider med en bit brød. med flere mellommåltider bestående av mat som kan betegnes med det moderne ordet *smørrebrød*.

Det pyntede og høye festsmørrebrødet anses som spesielt dansk. Det ble utviklet på slutten av 1800-tallet og er noe av det eneste fra det danske kjøkken som har blitt kjent utenfor landets grenser.

Festsmørrebrødet
----------------

Det høye smørrebrødet ble oppfunnet i 1880-årene da små smørrebrødsrestauranter dukket opp i København. Den eldste kjente menyen med smørrebrød er fra restaurant Nimb i Tivoli fra 1883.

Forskjellige klassiske varianter av smørrebrød har navn: Sol over Gudhjem som består av rugbrød, røket sild, purreløk eller løk og en rå eggeplomme, Dyrlægens natmad som inneholder rugbrød, leverpostei, salt kjøtt, løkringer og sjy og Stjerneskud med franskbrød, salat, tomatskiver, panert rødspettefilet, dampet rødspettefilet, reker og kaviar.

En av dem som gjorde danske smørrebrød kjent, var vinhandler og restauratør Oskar Davidsen. Han ble berømt for sin smørrebrødsseddel som inneholdt opp til 178 varianter av smørrebrød og hadde en lengde på 140 cm. Tradisjonen er opprettholdt innenfor familien hvor 5. generasjon Oscar Davidsen leder en lunchrestaurant oppkalt etter hans mor Ida Davidsen, som fremdeles hersker i kjøkkenet.

Se også
-------

* Smørbrød
* Snitter

Noter
-----

1. ↑  I den lange perioden inntil slutten av middelalderen var det alminnelige danske og europeiske måltidsmønster to hovedmåltider (*davre* tidlig og *nadver* sent) kombinert med et antall mellommåltider. Se Bühlmann & Svendrup 1993 s. 10
2. ↑  Oppslag *smørrebrød* i Fakstorp & Boyhus 1998

Referanser
----------

1. ↑  «Danmarks nationalret - Danskernes Mad». *web.archive.org*. 29. desember 2014. Arkivert fra originalen 29. desember 2014. Besøkt 22. mai 2022.

* Bühlmann, René; Svendrup, Torben (1993), *Brød og kager - træk af spisevanernes historie*, København: Forlaget Fremad, ISBN 87-557-1828-0
* Fakstorp, Jørgen; Boyhus, Else-Marie, redaktører. (1998), *Gastronomisk Leksikon*, Nordisk Forlag, ISBN 87-00-20284-3

Eksterne lenker
---------------

* (en) Smørrebrød – kategori av bilder, video eller lyd på Commons Rediger på Wikidata
* Ida Davidsens smørrebrødstradisjoner

  


|  |  |
| --- | --- |
| Oppslagsverk/autoritetsdata | Encyclopædia Britannica **·** TasteAtlas
 |

Portal: Danmark